الفندق: سميت هوتيل (سابقا هالمارك هوتيل)
 التقييم: جيد. مبدئيا الفندق لقيته بمكان غير واضح على الشارع لكن موقعه وخدمته وغرفه زينه وحلو نفس الفنادق الكبار. المتعارف عليه ان اول ما تدخل الفندق وتعطيهم حجزك يقومون ياخذون الجوازات او الهويات لان الخليجين يسافرون بالهويه ويصورونهم  وفي حال الدفع عند الدخول للفندق يصورون الهويات ويعطونك اياهم .. اما الي حصل معاي ان انا لما وصلت للفندق وعطياهم الهويات على شان يصورونهم دفعت بكرت البنك ولما اخلصو كل شي عطوني بطاقه البنك وكروت الهويات وكل شي وحطيتهم بالمحفظه ومشيت..لما طلعت من الفندق وخلصت السفره وتوجهت للمطار ولا ادور الهويات ما الاقيهم ولا حاطينهم عندهم بالريسبشن ما سلموني اياهم ممكن تكون غلطتي ان ما انتبهت لكن اهم يحطون الهويات اذا ما دفعت وتبي تدفع وقت الخروج من الفندق واما اذا انت دفعت وخلصت الي عليك ماله داعي تخلي الهويات بالاستقبال مال الفندق .. فسببولي تعطيل واحراجات وتأخير بسبب الموقف الي اعترف ان الخطأ كان مشترك